ສະພາສູງ ສະຫະລັດ ບໍ່ສາມາດຂັດຂວາງ ການຂາຍອາວຸດ ໃຫ້ແກ່ ສະຫະລັດ ອາຣັບ ເອມີເຣັສ ໄດ້
ກຸ່ມສິດທິມະນຸດນິລະໂທດກຳສາກົນ ຫຼື Amnesty International ໄດ້ຕ້ອງຕິສະຫະລັດ ໃນການຂາຍພວກເຮືອບິນໂດຣນ ແລະອາວຸດອື່ນໆ ໃຫ້ແກ່ UAE ໂດຍກ່າວວ່າ ພວກເຂົາຈະນຳໃຊ້ມັນໃນບັນຫາຂັດແຍ້ງຢູ່ໃນເຢເມັນ.
ໃນວັນພຸດວານນີ້ ສະພາສູງສະຫະລັດ ໄດ້ລົງຄະແນນສຽງຕໍ່ສອງຍະຕິທີ່ບໍ່ເຫັນພ້ອມນໍາ ຊຶ່ງບໍ່ສາມາດຂັດຂວາງແຜນການຂາຍອຸປະກອນດ້ານການທະຫານຂອງລັດຖະບານທ່ານ ທຣຳ ມູນຄ່າຫຼາຍກວ່າ 23 ພັນລ້ານໂດລາ ໃຫ້ແກ່ສະຫະລັດອາຣັບເອເມີເຣັສ ຫຼືເອີ້ນຫຍໍ້ວ່າ UAE ນັ້ນໄດ້ ຍະຕິດັ່ງກ່າວຖືກລົ້ມແຫຼວ ໂດຍສະພາສູງທີ່ສ່ວນໃຫຍ່ແລ້ວແບ່ງແຍກກັນຕາມສາຍຂອງແຕ່ລະພັກການເມືອງ ໃນການລົງຄະແນນສຽງ 47 ຕໍ່ 49 ແລະ 46 ຕໍ່ 50 ໂດຍບໍ່ໄດ້ເຖິງ 51 ຄະແນນສຽງຊຶ່ງເປັນສຽງສ່ວນຫຼາຍທີ່ຕ້ອງການເພື່ອຮັບຜ່ານຍະຕິນັ້ນ ປະທານາທິບໍດີ ດໍໂນລ ທຣຳ ຄາດໝາຍກັນວ່າ ຈະໃຊ້ອຳນາດຢັບຢັ້ງຖ້າຫາກຍະຕິທັງສອງຖືກຮັບຜ່ານສະພາສູງ ກຸ່ມບັນດາສະມາຊິກສະພາສູງຂອງທັງສອງພັກການເມືອງທີ່ໄດ້ນຳສະເໜີສອງຍະຕິນັ້ນ ກ່າວວ່າ ຄະນະລັດຖະບານ ບໍ່ໄດ້ຜ່ານຂັ້ນຕອນການພິຈາລະນາທົບທວນຄືນຂອງລັດຖະສະພາຢ່າງຖືກ ຕ້ອງສຳລັບການຂາຍທີ່ສຳຄັນຂະໜາດນັ້ນ ແລະຕໍ່ຄຳຖາມຕ່າງໆທີ່ບໍ່ມີຄຳຕອບເລີຍ ກ່ຽວກັບວັດ ຖຸປະສົງ ແລະດ້ານຄວາມ ໝັ້ນຄົງໃນການໂອນຍ້າຍອຸປະກອນນັ້ນ “ສະເພາະເລື້ອງຂອງການຂາຍນີ້ ຂະບວນການປຶກສາຫາລືແມ່ນມີຄວາມສຳຄັນຫລາຍແທ້ໆເລີຍ ເພາະວ່າ ການຂາຍນີ້ແມ່ນເລື້ອງໃຫຍ່ ແລະລຳບາກ ແລະຫຍຸ້ງຍາກ ທີ່ທ່ານຈະມີ” ນັ້ນແມ່ນຄຳເວົ້າຂອງ ທ່ານຄຣິສ ເມີຟີ ສະມາຊິກສະພາສູງຈາກພັກເດໂມແຄຣັດ ທີ່ໄດ້ກ່າວໄປຢູ່ໃນຫໍສະພາເມື່ອວັນພຸດວານນີ້ ທ່າວກ່າວຕື່ມວ່າ “ເປັນເທື່ອທຳອິດທີ່ພວກເຮົາຈະຂາຍພວກເຮືອບິນລົບ F-35 ແລະເຮືອບິນບໍ່ມີຄົນຂັບຫຼືໂດຣນ MQ-9 Reaper ເຂົ້າໄປໃນໃຈກາງຂອງເຂດຕາເວັນອອກກາງ ບໍ່ເຄີຍເຮັດມາກ່ອນເລີຍ ” ກຸ່ມສິດທິມະນຸດນິລະໂທດກຳສາກົນ ຫຼື Amnesty International ໄດ້ຕ້ອງຕິສະຫະລັດ ໃນການຂາຍພວກເຮືອບິນໂດຣນ ແລະອາວຸດອື່ນໆ ໃຫ້ແກ່ UAE ໂດຍກ່າວວ່າ ພວກເຂົາຈະນຳໃຊ້ມັນໃນບັນຫາຂັດແຍ້ງຢູ່ໃນເຢເມັນ ອົງການແອມເນສຕີ ໄດ້ກ່າວໃນຖະແຫລງການສະບັບເດືອນພະຈິກ ວ່າ “ສະຫະລັດຕ້ອງປະຕິເສດຢ່າງເດັດດ່ຽວຕໍ່ການສະໜອງອາວຸດຕ່າງໆທີ່ອາດຈະຖືກນຳໃຊ້ໃນບັນຫາຂັດແຍ້ງ ແລະບໍ່ໃຫ້ໂອນຍ້າຍອາວຸດຍຸດໂທດປະກອນໄປຍັງ UAE ຫຼືສ່ຽງໃນການໃຫ້ເກີດຄວາມສັບສົນທີ່ເປັນໄປໄດ້ສູງຈະນຳໄປສູ່ອາຊະຍາກຳສົງຄາມໃນເຢເມັນ ” ອີງຕາມກະຊວງການຕ່າງປະເທດ ການຂາຍຕ່າງໆໃຫ້ແກ່ UAE ລວມທັງໝົດມີມູນຄ່າ 23 37 ພັນລ້ານໂດລາ ທີ່ລວມທັງ ການຂາຍເຮືອບິນລົບ F-35 Lightning 50 ລຳ ມູນຄ່າຫຼາຍກວ່າ 10 ພັນລ້ານໂດລາ ເກືອບ 3 ພັນລ້ານໂດລາ ໃນການຂາຍລະບົບເຮືອບິນບໍ່ມີຄົນຂັບ ແລະ ຊຸດອາວຸດທາງອາກາດຫາອາກາດ ແລະທາງອາກາດຫາພື້ນດິນສຳລັບຕິດເຮືອບິນລົບມູນຄ່າ 10 ພັນລ້ານໂດລາ